

**ESF+ projekta Nr. 4.2.4.2/1/24/I/001**

**«Atbalsts pieaugušo individuālajās vajadzībās
balstītai pieaugušo izglītībai» ietvaros**



Kandavas Lauksaimniecības tehnikums iesaistās ES fondu atbalstītā mācību projektā nodarbinātājiem - **pieteikšanās sākas 14. augustā platformā STARS**

Kandavas Lauksaimniecības tehnikums š.g.5.augustā noslēdzis sadarbības līgumu ar **Valsts izglītības attīstības aģentūru (VIAA)** **ESF+ projekta Nr. 4.2.4.2/1/24/I/001, „Atbalsts pieaugušo individuālajās vajadzībās balstītai pieaugušo izglītībai.**

Sadarbībā ar **Valsts izglītības attīstības aģentūru (VIAA)** un platformu **STARS**, Kandavas Lauksaimniecības tehnikums projektā piedāvā:

1. **Profesionālās tālākizglītības programmu**:
* Lokmetinātājs metināšanā ar mehanizēto iekārtu aktīvās gāzes vidē (MAG/135) – 640 st.
1. **Moduļu kopu:**
* Bioloģiskā lauksaimniecība- 112 st.
* Mašīnbūves rasēšanas pamati – 40 st.
* Lauksaimniecības tehnikas un iekārtu ekspluatācija – 222st.
* Metināšanas pamati – 112 st.

Šīs programmas sniedz praktiski pielietojamas zināšanas esošajiem lauksaimniecības nozares speciālistiem, vienlaikus atverot iespējas jaunajiem speciālistiem apgūt nozari ar mūsdienīgām metodēm, balstoties uz kvalitatīvu izglītību un aktuālām darba tirgus prasībām.

No 14. augusta ikvienam nodarbinātajam vai pašnodarbinātajam, ir iespēja pieteikties mācībām kādā no **239 izglītības programmām 34 izglītības iestādēs visā Latvijā**, Kandavas Lauksaimniecības tehnikumā.

Projektā iesaistīto programmu izmaksas lielākoties sedz **Eiropas Sociālais fonds Plus** un **valsts budžets**, savukārt dalībniekiem jāsedz tikai neliels līdzmaksājums. Personām no **maznodrošinātām vai trūcīgām mājsaimniecībām**, kā arī **bēgļiem un personām ar alternatīvo statusu mācības ir pilnībā bez maksas**.

**Pieteikšanās norisinās platformā:** www.stars.gov.lv

*Pieteikšanās mācībām platformā*[***stars.gov.lv***](https://waaav.clicks.mlsend.com/ty/cl/eyJ2Ijoie1wiYVwiOjM2NTQ0LFwibFwiOjE2MjY5NDYyNDA3MzIyMjA2MyxcInJcIjoxNjI2OTQ2MzY3MDU0MTcxMDV9IiwicyI6ImFmNDBkY2U5ODIwZmFhMzEifQ)